Vaccinul Pfizer, folosit până la ultima picătură. Dintr-un flacon de vaccin se extrag şase doze.
EMA a decis ca dintr-o fiolă de vaccin să fie imunizate 6 persoane, nu doar 5. Pentru extracţia eficentă a dozelor, sunt necesare seringi de insulină. Vaccinul trebuie aruncat după 6 ore de la diluarea cu ser.
Dintr-un flacon de vaccin se extrag mai nou, şase doze, nu cinci. Dar să nu crezi că dacă eşti al şaselea pacient, primeşti o cantitate mai mică.Ilie Hîrţaucă imunizează zeci de cadre medicale, în fiecare zi. Iar acum, îţi arată, pas cu pas, cum face extracţia vaccinului din flacon.Până acum, Ilie se oprea după doza numărul 5, conform recomandărilor de la Pfizer. Acum respectă indicațiile producătorului și folosește și cea de-a șasea dozăE o activitate minuţioasă, care necesită multă atenţie şi ace potrivite. Pentru extragerea dozei 6, și seringile care se folosesc sunt speciale."Noi tragem, şi colegii mei v-au explicat, tragem 0,35 ml, tocmai pentru că se mai pierde pe ac, o cantitate foarte mică. Nu putem folosi seringi normale, de 2 ml, pentru că nu putem să dozăm cu ele, o cantitate atât de mică.", a spus Remus Laslău, şeful Centrului de Vaccinare Spitalul de Copii Timişoara.